cyanic-selkie/wikianc huggingface dataset:
Elizabeth Taylor
Avioliitot ja perhe
Taylor avioitui 49-vuotiaan elokuvatuottajan Mike Toddin kanssa Acapulcossa 2. helmikuuta 1957, kaksi päivää sen jälkeen kun avioero Wildingista oli tullut voimaan. Hän odotti tuolloin jo lasta Toddille. Vaikka Tayloria houkutti Toddin varallisuus, kyseessä oli myös hänen ensimmäinen todellinen rakkausliittonsa. Hän synnytti 6. elokuuta 1957 pariskunnan tyttären Elizabeth Francesin (kutsumanimeltään Liza). Julkisuustempuistaan tunnettu Todd järjesti kesäkuussa 1957 spektaakkelimaiset vuosipäiväjuhlat New Yorkin Madison Square Gardenissa. Pariskunta matkusteli paljon, muun muassa Euroopassa, Aasiassa ja Australiassa. Toddin kuolema Liz-yksityiskoneensa maahansyöksyssä New Mexicossa maaliskuussa 1958 oli suuri järkytys Taylorille. Häntä lohdutti Toddin suojatti Eddie Fisher, josta runsaan vuoden päästä tuli hänen neljäs aviomiehensä. Kyseessä oli laastarisuhde, joka sai aikaan julkisen skandaalin, sillä Fisher oli suhteen alkaessa yhä naimisissa Debbie Reynoldsin kanssa. Taylor leimattiin tällöin kodinrikkojaksi. Fisherin ura oli kuitenkin tyssännyt, eikä hänellä ollut samanlaista varallisuutta kuin Toddilla. Taylor tajusi erehdyksensä varsin pian, mutta sai avioeron Fisheristä vasta 1964.
Kuvatessaan Kleopatraa Roomassa vuonna 1962 Taylor rakastui vastanäyttelijäänsä Richard Burtoniin, joka oli vielä naimisissa Sybilin kanssa. Huhut romanssista levisivät mediassa nopeasti, ja suhde varmistui paparazzi-valokuvalla Taylorista ja Burtonista yhdessä huvijahdilla Ischian saarella. Taylor ei tällä kertaa välittänyt suhteen aiheuttamasta skandaalista, ja hänestä ja Burtonista tuli heti suihkuseurapiirien seuratuin pari. Vaikeiden välienselvittelyjen jälkeen he saivat avioerot puolisoistaan ja menivät naimisiin maaliskuussa 1964 Montrealin Ritz-Carltonissa. Toisin kuin Fisher aiemmin, Burton loi läheiset suhteet Taylorin kolmeen lapseen ja adoptoi hänen tyttärensä Liza Toddin. Taylor ja Fisher olivat adoptoineet vuonna 1961 Saksasta köyhille vanhemmille syntyneen tyttövauvan, jonka nimeksi tuli Maria. Kolmen vaikean synnytyksen jälkeen Taylor arveli, ettei enää selviytyisi uudesta raskaudesta. Taylorin uuden avioliiton myötä lapsen adoptioisäksi nimettiin Burton. Taylorin lapsilla oli koko näiden lapsuusajan yksi tai useampi lastenhoitaja, ja vaikka hän yleisten lausuntojen mukaan jumaloi ja rakasti lapsiaan, hän itse osallistui heidän kasvatukseensa varsin vähän.
Ylellistä elämää viettänyt pari sai mediassa nimen ”Liz ja Dick”. He tekivät yhdessä yksitoista elokuvaa sekä tuhlasivat miljoonia muun muassa turkiksiin, timantteihin, kalliisiin vaatteisiin, matkusteluun, ruokaan ja alkoholiin. Heillä oli myös käytössään huvijahti sekä yksityislentokone. Kymmenen vuoden avioliittoa varjosti molempien runsas alkoholinkäyttö. Burtonin alkoholismi paheni lopulta siinä määrin, että pari riiteli vähän väliä. Heidän ensimmäinen avioeronsa vahvistettiin 26. kesäkuuta 1974. Jonkin ajan kuluttua pari löysi uudelleen toisensa, ja he avioituivat toistamiseen 10. lokakuuta 1975. Liitto kesti vain vajaat kymmenen kuukautta, ja Burtonit erosivat uudelleen 1. elokuuta 1976.
Taylor avioitui lokakuussa 1991 rakennusmies Larry Fortenskyn kanssa, jonka hän oli tavannut vieroitushoidossa muutama vuosi aiemmin. Häät pidettiin Taylorin läheisen ystävän Michael Jacksonin omistamalla Neverland Ranchilla. Pari erosi vuonna 1996. Vaikka Taylorin viimeinenkään avioliitto ei osoittautunut kestäväksi, hänelle ja Fortenskylle jäi lämpimät välit, ja he pitivät yhteyttä Taylorin kuolemaan asti. Taylor itse tunnusti myöhemmin: ”Kaikki miehet Richardin jälkeen olivat oikeasti vain seuranpitäjiä.”
Muu yksityiselämä
Taylorin vanhemmat erosivat vuonna 1946. Hän oli tuolloin kasvanut jo pitkään Sara-äitinsä kaitsemana, sillä tämä omistautui täysin tyttärensä uralle. Sen on sanottu johtaneen avioliiton kariutumiseen, vaikka Taylorin vanhempien suhde oli alun perinkin ollut lähinnä toverillinen. Hänen isänsä oli myös homo, joskaan ei julkisesti. Tultuaan lapsitähdeksi Taylor etääntyi vaitonaisesta isästään. Francis Taylor kuoli vuonna 1968, minkä jälkeen Elizabeth Taylor alkoi huolehtia äidistään ristiriitaisista väleistä huolimatta. Sara-äiti kuoli 99-vuotiaana 1994. Taylorista tuli isoäiti 39-vuotiaana vuonna 1971, kun hänen esikoispoikansa Michael sai vaimonsa kanssa Laela-tytön. Kaikkiaan Taylor sai kymmenen lastenlasta ja vietti paljon aikaa heidän kanssaan.
Kristillisen tieteen opeilla kasvatettu Taylor kääntyi juutalaisuuteen vuonna 1959. Hän oli siitä lähtien myös sionismin aktiivinen kannattaja. Kun Taylor osti sadantuhannen dollarin arvosta israelilaisia arvopapereita, hänen kaikki elokuvansa pantiin muslimimaissa esityskieltoon. Taylorilla oli syntyjään Britannian ja Yhdysvaltojen kaksoiskansalaisuus, mutta luopui jälkimmäisestä verosyistä vuonna 1965. Hän asui tällöin Burtonin kanssa Euroopassa heidän yhteisellä jahdillaan, minkä lisäksi heillä oli asunnot Meksikossa ja Sveitsissä. Taylor haki Yhdysvaltain kansalaisuutta uudelleen vuonna 1977 palattuaan sinne vakinaisesti.
Taylorin läheisimmät ystävät olivat homoseksuaaleja miehiä, kuten näyttelijät Rock Hudson, Montgomery Clift ja Roddy McDowall. Viimeksi mainitun kanssa hän tutustui Lassie palaa kotiin -kuvauksissa, joissa Taylorin ja McDowallin elinikäinen ystävyys sai alkunsa. Taylorin läheisimpiin luotettuihin kuului niin ikään hänen pitkäaikainen henkilökohtainen avustajansa Dick Hanley, jonka Taylor oli tuntenut jo lapsitähtenä. Taylor tunnettiin intohimostaan timanttikoruihin sekä ruokaan. Hän piti erityisesti friteeratusta kanasta ja jäätelöstä. Hän oli myös mieltynyt ranskalaiseen muotiin, ja herätti varsinkin Euroopassa paljon huomiota pukeutumisellaan.
Taylor oli käyttänyt runsaasti alkoholia koko aikuisikänsä, ja ongelma paheni 1980-luvun alussa. Tuolloin hän kärsi myös lääkeriippuvuudesta. Hänen veljensä ja lapsensa tekivät lopulta väliintulon, josta Taylor totesi: ”Miten paljon tuskaa minä näinkään heidän kasvoillaan – ja minä olin itse sen aiheuttanut!”. Taylor oli tämän jälkeen kahdesti vieroitushoidossa Betty Ford -klinikalla, ensin vuodenvaihteessa 1983–1984 ja toisen kerran vuonna 1988. Vuodesta 1982 kuolemaansa asti Taylor asui Kalifornian Bel Airissä osoitteessa 700 Nimes Road.
Eläkevuodet
1990-luvulta lähtien Taylor oli vaikeiden sairausten piinaama. Hän kärsi terveysongelmista lähes koko elämänsä. Synnynnäisen skolioosin lisäksi hänen selkärankansa murtui Yli esteitten -elokuvan kuvauksissa sattuneessa onnettomuudessa, joka jätti hänelle krooniset selkäkivut. Taylor sairasti ensimmäistä kertaa lähes kuolemaan johtaneen keuhkokuumeen Kleopatran kuvausten aikoihin vuonna 1961. Tuolloin hänelle oli tehtävä trakeostomia. Taylor oli kova tupakoitsija, kunnes vuonna 1990 sairasti jälleen lähes kohtalokkaan keuhkokuumeen, jolloin hän lopetti tupakoinnin. 1990-luvun puolivälissä Taylor kävi kahdessa leikkauksessa, joissa hänelle asennettiin tekolonkat. Häneltä leikattiin aivokasvain vuonna 1997, ja myöhemmin hän toipui myös ihosyövästä.
Taylor ilmoitti vuonna 2004, 72-vuotiaana kärsivänsä sydämen vajaatoiminnasta. Viimeiset vuotensa hän liikkui selkävaivojensa takia pyörätuolilla. Kuusi viikkoa ennen kuolemaansa Taylor hakeutui sydänongelmien vuoksi hoitoon Los Angelesissa sijaitsevaan Cedars-Sinai Medical Centeriin, jossa hän kuoli 79-vuotiaana 23. maaliskuuta 2011. Juutalaisen tavan mukaisesti Taylor haudattiin jo seuraavana päivänä Forest Lawn Memorial Parkin hautausmaalle Kalifornian Glendaleen. Hänen toiveestaan siunaustilaisuus aloitettiin 15 minuuttia aikataulusta jäljessä. Tiedottajansa mukaan Taylor ”halusi myöhästyä jopa omista hautajaisistaan”.
Jäämistö
Taylorin miljoonaomaisuudesta merkittävin oli hänen laaja jalokivikokoelmansa, johon kuului muun muassa 33,29 karaattia käsittävä Kruppin timantti, 69,42-karaattinen ”Taylor-Burton-timantti” sekä 50 karaatin La Peregrina -helmi. Kaikki kolme olivat Richard Burtonilta saatuja lahjoja. Taylorin kuoleman jälkeen hänen kaikki korunsa ja muut henkilökohtaiset esineet huutokaupattiin Christie’sillä. Jalokivet myytiin ennätyksellisillä 116 miljoonalla dollarilla.
Merkitys
Elizabeth Tayloria pidetään viimeisenä klassisen Hollywoodin ikonina sekä historian ensimmäisenä modernina julkisuuden henkilönä. Hän on saanut mainetta myös muoti- ja kauneusikonina niin ulkonäkönsä kuin persoonallisen tyylinsä ansiosta. Elokuvissa hänen rooliasunsa olivat yleensä Helen Rosen, Edith Headin tai Irene Sharaffin suunnittelemia. Taylorin mustalla rajauskynällä tehdyt silmärajaukset Kleopatra-elokuvassa aloittivat ”kissarajauksena” tunnetun meikkitrendin.
Tayloria on pidetty naisten esikuvana seksuaalisen vapautumisen eturintamassa. Hän rikkoi seksuaalisuuden rajoja 1960-luvulla, sillä hän poseerasi lähes alastomana Playboy-lehdelle ja riisuutui hienovaraisesti valkokankaalla Kleopatra-elokuvassa. Taylor muistetaan paitsi Hollywood-glamouristaan, myös moraalinormien mullistajana kuuluisalla Burton-romanssillaan. Paparazzeista tuli maailmanlaajuinen mediakulttuurin ilmiö vasta hänen myötään, ja hän loi määritteen uudenlaisesta julkisuuden henkilöstä, jonka yksityiselämä oli jatkuvan yleisen mielenkiinnon kohteena. Taylor on lisäksi tunnustettu homoikoni, sillä hän ansioitui seksuaalivähemmistöjen parissa aidsin vastaisessa taistelussa ja halusi häivyttää tautiin liittyviä ennakkoluuloja.
Kuollut mies kummittelee
Kuollut mies kummittelee on Jorma Nortimon ohjaama elokuva vuodelta 1952. Elokuva on kolmas ja viimeinen Simo Penttilän omien tarinoidensa pohjalta käsikirjoittamasta Kuollut mies -sarjan elokuvasta. Tekijöinä ovat uusi tuotantoyhtiö ja uusi ohjaaja.
Juoni
Elokuvassa eversti evp. Sarmo (Joel Rinne) selvittelee kuolleen miehen Helsinkiin toimittaman sormuksen arvoitusta, kun sormuksen saajiksi osoitetut eteläamerikkalaisten valtioiden ”Bindoran”, ”Bolivarin”, ”Punta Negran” ja ”Costa Rosan” konsulit alkavat saada murhauhkauksia. Arvokasta maapalaa tavoittelevat konnat epäonnistuvat yrityksessään.
Tuotanto
Ohjaaja Nortimo esiintyy elokuvan alkupuolella pienessä roolissa. Atomipommin valmistusaine uraani saa repliikeissä ajankohtaan sopivia viittauksia. Samoin mainitaan euroopanmestaruuden voittanut Elis Ask. Elokuvan yleisömenestys oli vaatimaton.
Arviot
Arvioijat eivät juuri innostuneet elokuvasta, joskin käsikirjoitusta kiitettiin melko yleisesti paremmaksi kuin itse elokuvaa. Esimerkiksi Olavi Veistäjän (Aamulehti) mielestä sitä ei ollut osattu hyödyntää riittävästi: ”Tavallisestihan juuri käsikirjoitus on suomalaisen filmin heikko kohta, mutta tässä tapauksessa asia on päinvastainen: aiheesta olisi saanut paljon paremman elokuvan.”
Pertti Avola (Helsingin Sanomat) pitää Nortimon ohjausta löysänä. Hän pitää kuitenkin sarjan elokuvia kiinnostavina ”vanhan kotimaisen jännitysviihteen huipaisasti vanhentuneina edustajina”.
Tietokonekieli
Tietokonekieli voi tarkoittaa seuraavia:
Saare järv
Saare järv (myös Saarjärv, Saarejärv, Saaremõisa järv) on Virossa Jõgevamaalla Mustveen kunnassa Saarejärven kylässä sijaitseva järvi. Virolaisessa nimistössä mõisa tarkoittaa kartanoa (moisio).
Liaoyuan
Liaoyuan (, pinyin: Liáoyuán Shì) on prefektuuritason kaupunki Kiinan Jilinin maakunnan lounaisosassa. Kaupungin keskusta sijaitsee linnuntietä noin 105 kilometriä maakunnan pääkaupunki Changchunista etelään. Prefektuurin pinta-ala on 5 125 neliökilometriä ja väkiluku 1,18 miljoonaa (2010).
Saare järv
Historiaa
Järvi on piirretty vanhoissa 1900-luvun alun kartoissa varsin erilaisena kuin se on nyyään. Järvellä on niissä pitkä ja käyrä lahti, joka muistuttaa nykyistä järven kaakkoispäästä alkavaa suota. Kaakkoispään lahteen on nykykarttoihin kirjoitettu Mädäjärv, joka voi viitata järvenlaskussa pinnalle nousseen pohjan mudanhajuun. Saman kartan mukaan järven luonnollinen laskupuro olisi lähtenyt kadonnen lahden pohjukasta. Järven pohjoispuolellakin näyttäisi vanhoissa kartoissa olevan pieni kadonnut lampi, jonka paikalla on nykyään myös suota.
Liaoyuan
Kaupunki rajoittuu pohjoisessa Sipingin, koilliseen Jilinin, kaakossa Tonghuan, lounaassa Fushunin ja lännessä Tielingin prefektuuritason kaupunkeihin.
Saare järv
Historiaa
Toisessa lähteessä mainitaan edellä kuvatun lahden väliin jäävästä niemestä, että se on aikoinaan ollut saari ja mistä johtuisi Lustsaaren nimikin. Siitä on päätelty, että järven nimi Saare järv johtuisi siinä olleesta suuresta saaresta. Se tosin edellyttää kahta järvenlaskua, sillä välivaiheesta on ehditty piirtää kartta, jossa Lustsaar on niemenä. Koillisrannassa on tuolloin sijainnut asunto, joka on kuulunut metsänvartijalle.
Järven luokittelu ja luontoarvoja
Järvi on Vesipolitiikan puitedirektiivin (VPD) luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu. Järvi luokitellaan limnologisesti samanaikaisesti sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja se on rehevöitynyt.
Järven rannat ovat hiekkamaata pohjoisessa ja lännessä. Metsänvartijan asunnolla on hyvä uimaranta. Järvestä virtaa laskuojaan vettä enimmäkseen keväisin korkeanveden aikana. Järven vesi vaihtuu noin kaksi kertaa vuodessa eli sen viipymä on 6 kuukautta. Vedenväri on keltaista tai vihertävän keltaista ja näkösyvyys on 1,1–1,3 metriä. Järveen syntyy säännöllisesti kesäisin ja talvisin lämpötilakerrostumat. Vuonna 1951 kartoitettiin vesikasvillisuus ja silloin löytyi 25 vesikasvilajia. Järveä pidetään erityisen kauniina. Järvessä esiintyy runsaasti lahnaa, särkeä ja sorvaa. Lisäksi siinä elää hauki, pasuri, suutari, ruutana ja kiiski. Harvinaisempia lajeja ovat rantanuoliainen ja mutakala.
Vesistösuhteita
Järvi kuuluu Kullavere jõen valuma-alueeseen, sillä se sijaitsee sen sivuhaaran Kääpa jõen oman sivuhaaran Uhmardu jõen valuma-alueella. Järveen tulee neljä metsä-, suo- ja pelto-ojaa, joista Saare kraavi on huomattavin. Järven valuma-alueen laajuus on 8,5 neliökilometriä. Sen laskuoja on Pürtuküla kraavi (Saarejärve kraav), joka alkaa luontaisena suo-ojana järven lounaisrannasta ja muuttuu alempana suoraan kaivetuksi ojaksi. Se yhtyy ensin Uhmardu jõgeen, joka laskee lopuksi Papijärveen ja Jõemõisa järveen. Sieltä Kääpa jõgi jatkaa eteenpäin ja yhtyy Kullavere jõgeen 14 kilometrin päässä koillisessa ja kuusi kilometriä ennen sen joensuuta vedet hulahtavat Peipsijärven pohjoisosan länsirantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Liaoyuan
Hallinnollinen jako
thumb|200px|vasen|Liaoyuanin hallinnollinen jako. Piirikuntatasolla prefektuuri jaetaan neljään osaan seuraavasti (numerointi kuten oheisessa kuvassa):
Oravannahka (heraldiikka)
pienoiskuva|upright|Oravannahka. pienoiskuva|upright|Oravaturkis. Oravannahka on heraldinen tinktuuri ja toinen heraldiikassa alkuperäisesti käytetyistä turkiksesta. Sen sinihopeinen kuvio kuvastaa viittojen vuorina käytettyä oravaturkista. Siinä oravien siniharmaan turkin ja valkoisen vatsakarvan vuorottelu loi värivaihtelun ja kuvion, jota oravannahkatinktuuri esittää yksinkertaistettuna. Oravannahan sinisten kuvioiden kärki osoittaa yleensä ylöspäin.
On esitetty, että Tuhkimo-sadun nykyversio on muotoutunut osin satua ranskasta englantiin käännettäessä sattuneen virheen vuoksi, eikä Tuhkimon kengän kuuluisikaan olla lasia (verre) vaan oravaturkista (vairé).
Muunnelmia
Oravannahasta on kehitetty aikojen saatossa useita erivärisiä ja kuvioinniltaan erilaisia muunnelmia. Kolme niistä on saanut suomenkielisen nimen.
Absoluuttinen nollapiste
Absoluuttinen nollapiste on aineen lämpötilan alaraja, jossa atomien lämpöliike lakkaa. Se on 0 kelviniä eli −273,15 celsiusastetta. Absoluuttinen lämpötila ilmoitetaan asteikolla, jossa absoluuttinen nollapiste on nollakohdassa kelvinasteikon tavoin. Absoluuttinen nollapiste on sekä teoriassa että käytännössä mahdoton saavuttaa. Se merkitsisi, että atomit olisivat täysin pysähtyneet, elektronit alimmilla energioillaan ja kide täysin järjestäytynyt. Matalin koskaan saavutettu lämpötila on ollut kuitenkin varsin lähellä nollaa, vain 100 pK (0,000 000 000 1 K). Tämä ennätys saavutettiin vuonna 2000 Teknillisessä korkeakoulussa Espoossa.
Wolfheart (albumi)
Wolfheart on portugalilaisen Moonspell-metalliyhtyeen ensimmäinen studioalbumi, joka julkaistiin vuonna 1995. Sen kappaleet on laulettu englanniksi lukuun ottamatta kappaleita Trebaruna ja Ataegina sekä kappaleen Alma Mater kertosäettä, jotka ovat portugalinkielisiä. Trebaruna ja Ataegina ovat lusitanialaisen mytologian jumalattarien nimiä.
Absoluuttinen nollapiste
Määritelmä
Termodynamiikan teoreettisessa rakennelmassa lämpöoppia ei rakenneta kineettisen kaasuteorian, vaan kolmen pääsäännön, aksiooman, pohjalta. Termodynamiikan kolmannen pääsäännön mukaan virheettömässä kidehilassa olevan aineen entropia on nolla absoluuttisessa nollapisteessä, mistä seuraa, että absoluuttista nollapistettä ei voida saavuttaa.
Termodynamiikan käsitejärjestelmässä lämpötila ei ole perussuure, vaan perussuureita ovat entropia S ja sisäenergia U, jotka ovat merkityksellisiä myös mikroskooppisella tasolla. Lämpötila puolestaan on määritelty vain likimain tasapainossa oleville makroskooppisille järjestelmille. Lämpötila määritellään käänteisarvona entropian derivaatasta sisäenergian suhteen:
Negatiivisen lämpötilan saavuttaminen
Määritelmä yleistää lämpötilan kaikkiin tilanteisiin. Useimmissa järjestelmissä kappaleilla voi olla miten paljon energiaa hyvänsä, jolloin energian tuominen lisää aina epäjärjestystä eli entropiaa systeemissä. Näiden systeemien lämpötila on siis aina positiivinen. On kuitenkin järjestelmiä, joilla on selkeä energiamaksimi, esimerkiksi kiteen atomien magneettisten momenttien muodostama systeemi. Korkein sen energia on silloin, kun kaikkien atomien magneettiset momentit ovat ulkoista kenttää vastaan. Tällaisia tiloja on kuitenkin vain yksi ainoa, jolloin tilan entropia on hyvin matala. Energian vähentäminen systeemistä tuo useita vaihtoehtoisia tiloja, joilla on tällainen energia, jolloin systeemin entropia kasvaa. Edellä esitetyn määritelmän mukaan tässä tilassaan kidesysteemillä on siis negatiivinen, absoluuttista nollapistettä alempi, lämpötila. Järjestelmä, jonka lämpötila on alempi kuin absoluuttinen nollapiste, ei kuitenkaan ole absoluuttista nollapistettä kylmempi. Paremminkin negatiivisen lämpötilan omaava järjestelmä on kuumempi kuin mikään positiivisen lämpötilan omaava järjestelmä siinä suhteessa, että jos negatiivisen ja positiivisen lämpötilan omaavat järjestelmät joutuvat toistensa yhteyteen, lämpöä siirtyy negatiivisen lämpötilan järjestelmästä positiiviseen. On kuitenkin huomattava, että millään arkielämän järjestelmällä ei ole tällaista ominaisuutta. Aiheen uusinta tutkimustulosta odotetaan.
Haasteet
Mikroskooppisella tasolla on mahdotonta pysäyttää atomien värähtelyjä täysin. Tämä johtuu perimmältään siitä, ettei aine ole klassisen fysiikan mukaista pistemäistä ja täydellisesti määriteltyä, vaan sitä voi kuvata vain todennäköisyyttä mallintavalla aaltofunktiolla. Aine noudattaa Heisenbergin epätarkkuusperiaatetta, jolla on se erityistapaus, että sekä liikemäärä että paikka eivät voi olla tarkasti määritelty yhtä aikaa. Liikemäärän täydellisesti määrittelevä aaltofunktio ei kerro mitään paikasta, ja toisin päin. Jos lämpötila olisi absoluuttinen nolla, jokainen atomi olisi täsmälleen paikallaan, eli jokaisesta atomista olisi tiedossa sekä liikemäärä että paikka. Niinpä yritys pitää atomit täsmälleen paikallaan lisää niiden nopeuden jakautumista laajemmalle vaihtelualueelle, ja yritys pysäyttää atomit täysin lisää niiden paikan jakautumista useampaan mahdolliseen paikkaan. Absoluuttiseen nollaan ei siis päästä.
USS Lafayette (SSBN-616)
USS Lafayette (runkonumero SSBN-616) oli Yhdysvaltain laivaston Lafayette-luokan ballistisin ohjuksin varustettu ydinsukellusvene.
Valmistus
Alus tilattiin General Dynamicsilta Grotonista Connecticutista, missä köli laskettiin 17. tammikuuta 1961. Alus laskettiin vesille 8. toukokuuta 1962 kumminaan Jacqueline Kennedy ja otettiin seuraavana vuonna 23. huhtikuuta palvelukseen ensimmäisinä päälliköinään Patrick J. Hannifin ja James T. Strong.
Vladislav Listjev
Vladislav Nikolajevitš Listjev (, s. 10. toukokuuta 1956 Moskova - l. 1. maaliskuuta 1995 Moskova) oli venäläinen toimittaja.
Sundance
Sundance on paikkakunta Yhdysvalloissa Utahin osavaltiossa. Se tunnetaan erityisesti talviurheilupaikkakuntana, mutta myös Sundancen elokuvajuhlasta.
Sundancen talviurheilukeskuksen perusti näyttelijä Robert Redford vuonna 1969.
Lähteet
40.392°N, -111.579°W
Kaunonakkeli
Kaunonakkeli (Sitta formosa) eli aiemmalta nimeltään mustakaulusnakkeli on nakkelien heimoon kuuluva varpuslintu.
Chiara Gmuer
Chiara Gmuer (s. 12. helmikuuta 1993) on sveitsiläinen alppihiihtäjä, joka edustaa Skiclub Sächsmooria.
Gmuer kilpaili maailmancupissa ensimmäisen kerran Aspenin pujottelussa marraskuussa 2015. Maailmancupin pisteille hän pääsi ensimmäisen kerran Santa Caterinan pujottelussa tammikuussa 2016 oltuaan 20:s.
NGC 185
thumb|250px|NGC 185 NGC 185 on kääpiösferoidigalaksi Kassiopeian tähdistössä. Se kuuluu Paikalliseen ryhmään ja on Andromedan galaksin satelliittigalaksi. NGC 185:N löysi William Herschel 30. marraskuuta 1787. Ensimmäiset kuvat siitä otti James Keeler vuosina 1898-1900. Vuonna 1999 tehtiin tutkimus tähtien syntyhistoriasta galaksissa.
Tosin kuin useimmat vastaavanlaiset galaksit, NGC 185:ssä on useita nuoria tähtiä, ja tähtien syntynopeus on pysynyt suhteellisen korkeana lähimenneisyyteen asti. NGC 185:llä arvellaan olevan aktiivinen ydin.
Siloviholainen
Siloviholainen (arkikielessä myös kusiainen ; Myrmica rubra) on muurahaisten (Formicidae) heimoon kuuluva viholaislaji. Siloviholaisella työläinen, kuningatar ja koiras ovat lajin sisällä erikokoisia. Siloviholaisen työläinen on kooltaan tyypillisesti 3,5–5 mm, koiras 4,5–5,5 mm ja kuningatar 4,5–7 mm.
Yhdyskunta
Siloviholaiset asuvat monikuningattarisissa pesissä. Kuningattaria voi olla pesässä jopa sata. Nämä kuningattaret ovat kokoontuneet yhteen pariutumislennon jälkeen, muodostaneet pesän ja munineet siihen munat. Pesä on myös monidomi, joten koloniassa voi olla monta pesäsivustoa. Kuningattaret voivat elää jopa 15 vuotta. Pesän koko yleensä vastaa koloniaa, mutta siitä on myös havaittu superkoloniaa vastaavia pesiä.
Pariutumislennot tapahtuvat heinäkuun lopusta elokuuhun, mutta pariutumislentoja on havaittu myös syys- ja lokakuussa. Tuhannet nuoret kuningattaret ja urokset lähtevät lentoon paritellakseen. Parittelun jälkeen urokset kuolevat ja kuningattaret jättävät siipensä aloittaakseen uuden kolonian. Yhdysvalloissa elävien muurahaisten ei ole nähty tehneen tätä samaa. Kanadan Newfoundlandissa on havaittu muurahaisten tutkivan pesää ympäröivää aluetta etsien kasvi- ja eläinmateriaaleja ruokkiakseen pesänsä.
Pesä
Siloviholaiset tekevät pesänsä esimerkiksi kiven alle, pudonneeseen oksaan, sammaltuppaan alle tai lahoon puuhun. Siloviholaisen pesän alue voi olla kymmeniä neliömetrejä, mikä on yleistä monidomeilla.
Levinneisyys
Siloviholainen sietää lukuisia ilmastotyyppejä, ja se on levinnyt ympäri maailmaa, mutta enimmäkseen Eurooppaan, Länsi-Siperiaan ja Amerikkaan. Suomessa siloviholaisia tavataan lähinnä niityillä ja pihoilla. Länsi-Euroopassa siloviholainen elelee usein suoniityillä.
Siloviholainen voi hallita suuria alueita kaikkialla, minne se on levinnyt. Yhdysvalloissa tulvakauden aikaan saatiin uusi ongelma tulvan lisäksi: muurahaispesälauttoja, jotka kannattelivat munia, kuningattaria sekä muita pesän asukkeja. Näiden pistelevien lauttojen hävittämiseen meni paljon aikaa.
Ruokavalio
Muurahaiset keräävät kirvoista mettä. Siloviholaisilla on vahva suhde kirvoihin ja ovat erittäin uskollisia yhdelle kirvalaumalle. Siloviholaisilla voi olla iso kirvalauma, mutta rajansa kaikella. Muurahaiset syövät yhteistyökumppaneitaan, jos määrä kasvaa liian isoksi. Meden lisäksi siloviholaiset syövät eläinten raatoja kuten useimmat muurahaiset. Näitten öiset ruuanhakuretket poikkeavat kuitenkin jokseenkin muista. Siloviholaiset kiertelevät pesän lähettyvillä olevaa aluetta etsien ruokaa. Siloviholainen levittää perästään hajua, joka merkitsee ravintolähdettä ja kutsuu muut muurahaiset auttamaan lähteen keräämisessä. Siloviholaisen poikkeus ei liity levitettyyn hajuun, vaan siloviholaiset voivat mennä pitkälle tässä etsinnässä paljon pidemmälle kuin muut pohjoismaiset muurahaiset.
Tie 28 (Viro)
Kantatie 28 kulkee Keski-Virossa Raplasta kantatieltä 27 Märjamaalle valtatielle 4.
Tien kulku
Kantatie 28 kulkee seuraavien maakuntien ja kuntien kautta:
Valkealinna (Oulu)
Valkelinna on asuntojen lisäksi lukuisia liikehuoneistoja, ravintoloita ja toimistoja sisältävä seitsenkerroksinen funktionalistinen rakennus, joka sijaitsee Hallituskadun varrella Otto Karhin puiston reunalla Pokkisen kaupunginosassa Oulussa.
Valkealinna on yksi Oulun merkittävimmistä funktionalistisista rakennuksista, jossa tunnetuimpana toimijana on ollut rakennuksen käyttöönotosta vuodesta 1941 alkaen aina vuoteen 1974 Tervahovi Oy:n hotelli-ravintola Tervahovi, jonka tilat on myöhemmin muutettu pääosin toimistokäyttöön. Hotellitoiminta käynnistyi Valkealinnan talon 3.–6. kerroksissa, joissa oli yhteensä 52 hotellihuonetta. Samana vuonna avattiin juhlava, kattopeileillä varustettu ruokaravintola rakennuksen seitsemännessä kerroksessa. Jatkosodan aikana vuonna 1942 avasi ovensa Tervahovin maineikas ravintola Sarkka. Yläkerran ravintola Tervahovin ollessa ensimmäisen luokan paikka oli Sarkka ns. kansanravintola. Nykyisin Sarkka on vanhin yhtäjaksoisesti toiminnassa ollut oululaisravintola. Vuonna 1982 Tervahovi Oy avasi rakennuksen katutasossa Oulun ensimmäisen etnisen ravintolan, venäläisiä herkkuja tarjoavan Zakuskan. Vuonna 1996 Tervahovi Oy avasi vielä Tervahovin Bistron, joka sijaitsee samoissa tiloissa kuin aiemmin vuosina 1958–1974 toiminut Tervahovin baari. thumb|left|Valkealinna vuonna 1943. Hotellitoiminta oli tällöin kerroksissa 3–6 ja ravintolatila ylimmässä eli seitsemännessä kerroksessa
Koripallon Aasian-mestaruuskilpailut
Koripallon Aasian-mestaruuskilpailut on FIBA Asian järjestämä koripallon mestaruusturnaus aasialaisille maajoukkueille.
Turnauksen kautta aikain menestynein joukkue on Kiina, joka on voittanut turnauksen viisitoista kertaa. Toiseksi eniten mestaruuksia on voittanut Filippiinit.
Robert Juday
Robert Louis Juday (24. kesäkuuta 1900 Geneva, Indiana – 30. tammikuuta 1988 Sarasota, Florida) oli yhdysvaltalainen yleisurheilija, joka kilpaili korkeushypyssä. Hän edusti seuratasolla Pennsylvania Railroad Athletic Associationia.
Juday osallistui Pariisin olympialaisiin 1924, joissa hän ei saanut tulosta ja putosi karsinnassa. Samana vuonna hän voitti AAU:n mestaruuden ja hyppäsi ennätystuloksensa 196 cm. Juday sijoittui kolmanneksi AAU:n kisoissa vuosina 1925 ja 1926.
Simione Tamanisau
Simione Tamanisau (s. 5. kesäkuuta 1982 Tailevu) on fidžiläinen jalkapalloilija, pelipaikaltaan maalivahti. Hänen pitkäaikaisimpana seuranaan on ollut Rewa FC, ja hän on pelannut myös kansainvälisesti Fidžin jalkapallomaajoukkueessa vuodesta 2003. Tamanisau on siviiliammatiltaan poliisi. Hänen pituutensa on 187 senttimetriä.
Siemensstadtin rautatie
Historia
Siemens & Halske rakensi rautatien vuosina 1927–1929. Rautatie rakennettiin pääasiassa Siemens & Halsken työntekijöiden kuljettamiseen.
Rautatie sähköistettiin vuonna 1924.
Syan Blake
Sian Blake tai Syan Blake (syyskuu 1972 – 14. tai 15. joulukuuta 2015 ) oli brittiläinen näyttelijä, joka on näytellyt satunnaisesti lähinnä televisiosarjoissa, joista Britannissa on tunnetuin EastEnders.
Blake katosi joulukuussa 2015, ja hänen talonsa pihalta löydettiin tammikuussa 2016 kolmen perheenjäsenen ruumiit, joiden todettiin olevan Blake ja hänen lapsensa. Perheen isää etsitään.
Juan Botella
Juan Botella Medina (4. heinäkuuta 1941 México – 17. heinäkuuta 1970 México) oli meksikolainen uimahyppääjä ja olympiamitalisti. Hän kilpaili Yhdysvalloissa Ohion osavaltionyliopiston joukkueessa.
Botella osallistui olympialaisiin ensimmäistä kertaa 15-vuotiaana Melbournessa 1956. Hän sijoittui tuolloin kolmen metrin ponnahduslaudalla yhdenneksitoista ja 10 metrin kerroshypyissä kymmenenneksi. Botella sai pronssia Pan-Amerikan kisoissa 1959 kerroshypyissä ja voitti pronssimitalin myös Rooman olympialaisissa 1960 ponnahduslaudalla.
Juanin veli Virgilio oli vesipalloilija.
Brad Childress
thumb|180px|Brad Childress vuonna 2007.
Brad Childress (s. 27. kesäkuuta 1956 Aurora, Illinois) on yhdysvaltalainen amerikkalaisen jalkapallon valmentaja. Hän toimi Minnesota Vikings -seuran päävalmentajana vuodesta 2006 marraskuuhun 2010, kunnes sai potkut. Ennen Minnesota Vikingsin päävalmentajan työtä Childress oli jo vuodesta 1978 lähtien työskennellyt eri NFL- ja yliopistoseurojen valmennustöissä.
Mad Love (Sean Paulin ja David Guettan kappale)
Mad Love on jamaikalaisräppäri Sean Paulin sekä ranskalaisen DJ-tuottaja David Guettan kappale, jolla vierailee myös yhdysvaltalainen laulaja Becky G. Sen julkaisi Island Records Paulin ensimmäisen, Mad Love the Prequel EP:n neljäntenä singlenä 16. helmikuuta 2018. Kappaleen ovat sanoittaneet Paul, Guetta, Majasty Jones, Emily Warren, Shakira, Rosina Russell, Ina Wroldsen, Raoul Lionel Chen, Jack Patterson ja Giorgio Tuinfort. Kappaleen tuotannosta vastasivat puolestaan Guetta, Patterson, Tuinfort, Jason Jigzagula Henriques, Banx & Ranx ja 1st Klase. Kappaleelle on toteutettu myös Sarah McColganin ohjaama musiikkivideo, joka julkaistiin Paulin YouTube-kanavalla 15. maaliskuuta 2018.
"Mad Love" oli kaupallisesti kohtalainen menestys, sen päästyä singlelistan kymmenen parhaan joukkoon Alankomaissa, Saksassa ja Suomessa sekä kahdenkymmenen parhaan joukkoon Boliviassa, Guatemalassa, Norjassa, Slovakiassa ja Unkarissa.
Horst Scheeser
Horst Scheeser (24. kesäkuuta 1912 – 10. huhtikuuta 1998 ) oli romanialainen alppihiihtäjä. Hän osallistui Garmisch-Partenkirchenin olympialaisiin 1936, joissa hän sijoittui alppiyhdistetyssä 24:nneksi.
Cracheur 2 Venin
Cracheur 2 Venin on Aketon ensimmäinen studioalbumi, jonka julkaisi Desh Musique 27. marraskuuta 2007. Levyllä vieraili muita rap-artisteja kuten Freddy Krugz, Rim'K, Tunisiano, Chichi ja Iron Sy.
Hyvinkään kaupunginkirjasto
pienoiskuva|[[Hyvinkään pääkirjasto vuonna 2013.]] Hyvinkään kaupunginkirjasto on Hyvinkäällä toimiva yleinen kirjasto, joka on perustettu vuonna 1921. Hyvinkään keskustassa Kirjastoaukiolla sijaitsevassa kirjastossa oli vuonna 2019 noin 25 000 kävijää kuukaudessa. Lainoja oli kuukaudessa keskimäärin 55 000 kpl. Kirjaston kokoelmiin kuuluu kaikkiaan noin 250 000 teosta. Pääkirjastossa on noin 20 000 niteen varasto. Pääkirjaston lisäksi kirjastolla on toimipiste Hakalassa. Paavolan kirjasto lakkautettiin 1. lokakuuta 2020. Hyvinkään kaupunginkirjasto ostaa Lopen kirjastolta kirjastoautopalveluja yhdelle pysäkille Kytäjällä.
Kirjasto kuuluu Ratamo-kirjastoihin, johon kuuluvat myös Riihimäen, Hausjärven, Nurmijärven ja Lopen kirjastot.
Kirjasto järjestää näyttelyitä ja erilaisia tilaisuuksia, satutunteja, tietokonekursseja ja tiedonhaun opetusta.
Berezno (järvi Prigorodnan pitäjässä, Pustoškan piiri)
Berezno on järvi Luoteis-Venäjällä Pihkovan alueen Pustoškan piirissä. Venäjän sana Bereznjak tarkoittaa koivumetsää tai koivikkoa, joten järven nimi voidaan suomentaa Koivujärvi.
Maantietoa
Järvi on 2,7 kilometriä pitkä, 1,4 kilometriä leveä ja sen pinta-ala on 2,595 neliökilometriä eli 260 hehtaaria. Järvellä on neljä lähes samankokoista saarta, joiden yhteispinta-ala on 5,5 hehtaaria. Ne sijaitsevat järvenselällä paitsi yksi, joka löytyy kaakkoispään lahdelta. Pohjoispäässä sijaitsee lahti, joka jää lyhyen niemen suojaan. Järven keskisyvyys on 3 metriä, mitta siinä on 8-metrinen syvännekin. Järven pohja on kivinen ja hiekkainen, vaikka jossakin esiintyy myös mutaa. Rannat ovat kiviset ja hiekkaiset.
Järvi on aiemmin ollut peltomaiden ympäröimänä. Pellot ovat nykyään ilmavalokuvista päätellen osittain viljeltyjä niittyjä. Asutusta näyttäisi esiintyvän vielä järven luoteiskulmalla Jasnaja Poljana, itäpuolella Bakonovo ja Sipkino ja kaakkoispuolella Gorka. Järven kiertää pohjoispuolelta Pustoškan ja Idritsan välinen pikatie M-9 eli E22.
Luontoarvoja
Järven yleisimmät kalat ovat lahna, salakka ja hauki. Muita kalalajeja ovat ahven, kuha, säyne, suutari, made, pasuri, karppi, mutakala, törö, pasuri ja ruutana ja särki. Järvessä viihtyy myös rapu.
Vesistösuhteita
Berezno sijaitsee Nevedrjankan valuma-alueella. Nevedrjanka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen tulee pieniä ojia ympäröiviltä lammilta ja soilta. Sen laskujoki Frojanka yhtyy Nevedrjankaan hyvissä ajoin ennen Sutokskojea. Järven valuma-alueen koko on lähteestä riippuen 16,6 tai 8,2 neliökilometriä.
Killjoys
Killjoys on kanadalainen Michelle Lovrettan luoma scifisarja. Sen esittäminen alkoi Kanadassa Spacen kanavalla kesäkuussa 2015.
Tuotanto
Lokakuussa 2013 annettiin virallinen tilaus Killjoysin 10 jakson mittaisesta ensimmäisestä kaudesta. Huhtikuussa 2014 vahvistettiin Syfyn liittyvän sarjan toiseksi tuottajaksi.
Sarjan pilottijakso esitettiin 19. kesäkuuta 2015. Syyskuussa 2017 Syfy ilmoitti tulanneensa 10 jakson mittaisen neljännen ja viiden kauden. Samalla kerrottiin viidennen kauden jäävän sarjan viimeiseksi.
USS Los Angeles (SSN-688)
USS Los Angeles (runkonumero SSN-688) oli Yhdysvaltain laivaston Los Angeles -luokan ydinsukellusvene.
Valmistus
Alus tilattiin Newport News Shipbuilding and Drydock Companyltä Newport Newsistä Virginiasta, missä köli laskettiin 8. tammikuuta 1972. Se laskettiin vesille 6. huhtikuuta 1974 kumminaan Anne M. Armstrong ja liitettiin laivastoon 13. marraskuuta 1976 ensimmäisenä päällikkönään John E. Christensen.
Palvelus
Alus saapui 20. tammikuuta 2010 Los Angelesin satamaan jäähyväisvierailulle, joka samalla aloitti neljännettoista Los Angelesin laivastopäivät. Aluksen käytöstä poistoa juhlistettiin 23. tammikuuta San Pedrossa. Se sijoitettiin 1. helmikuuta reserviin ja vasta 3. helmikuuta alus virallisesti poistettiin käytöstä 34 vuoden jälkeen.
Gennadi Manakov
Gennadi Mihailovitš Manakov (1. kesäkuuta 1950 Jefimovka – 26. syyskuuta 2019 ) oli neuvostoliittolainen ja venäläinen kosmonautti.
Gennadi Manakov syntyi Jefimovkassa Venäjän neuvostotasavallassa, Neuvostoliitossa 1. kesäkuuta 1950. Hänet valittiin kosmonauttikoulutukseen 2. syyskuuta 1985 ja hän lensi Sojuz TM-10 -avaruusaluksen päällikkönä ja myös Sojuz TM-16 -aluksella. Hän siirtyi eläkkeelle 20. joulukuuta 1996. Manakov toimi uransa aikana myös koelentäjänä.
Hän on naimisissa ja perheessä on kaksi lasta.
Lehijärvi
Lehijärvi on Kokemäenjoen vesistöön kuuluva järvi, joka sijaitsee Hattulan kunnassa. Järvi on lähes ympyrän muotoinen ja pinta-alaltaan 700 hehtaaria, suurimman pituuden ollessa 3,5 kilometriä. Lehijärven vedet laskevat Leteenojan kautta Vanajaveden Heinunlahteen. Järven valuma-alueen kokonaispinta-ala on 54,2 km². Veden teoreettinen viipymä järvessä on yli kolme vuotta. Lehijärven kunto on luokiteltu tyydyttäväksi ja se on rehevä ja kirkasvetinen.
Panssariprikaati käyttää Lehijärveä vesistöharjoitustoimintaan.
Luonto
Lehijärvi on tyypiltään Suomessa harvinainen luontaisesti ravinteikas harjunlievejärvi. Luontotyyppi edustaa EU:n luontodirektiivissä määriteltyä järvityyppiä. Lehijärven luoteispäässä sijaitsee linnustollisesti arvokas Ihalemmenlahti, joka on rajattu Natura 2000 -alueeksi. Harvinaisia järvessä kasvavia vesikasveja ovat hentosätkin, uposvesitähti, kapeaosmankäämi, vaskivita, välkevita, hentovita ja sahalehti.
Vanha kyläasutus
Lehijärven ympäristössä sijaitsevat Nihattulan, Sattulan, Pelkolan, Leiniälän ja Ihalemmen vanhat maarekisterikylät. Tiiviisti rakennettujen kylätonttien muoto periytyy jo keskiajalta. Pysyvää asutusta järven rannoilla on ollut jo ainakin rautakaudella. Alueella on muun muassa kalmistoja sekä muita muinaisjäännöksiä.
Vuonna 1405 muodostettiin Hattulan seurakunnasta Lehijärven kappeliseurakunta, joka toimi vuoteen 1603 saakka. Lehijärven kirkko sijaitsi järven pohjoispuolella Ihalemmen kylässä, mutta sen tarkkaa paikkaa ei tiedetä.
Lehijärven ympäristön kylät kuuluvat Museoviraston määrittelemiin Valtakunnallisesti merkittäviin rakennettuihin kulttuuriympäristöihin.
Malin kansalliskokous
thumb|Sisäkuva Malin parlamenttirakennuksesta. Kansalliskokous on Malin yksikamarinen parlamentti. Se edustaa maan kansaa, hyväksyy lait ja valvoo hallituksen toimintaa.
Vuoden 1992 perustuslain mukaan kansalliskokouksen edustajat valitaan yleisillä vaaleilla viiden vuoden ajaksi. Kansalliskokouksessa on 147 edustajaa. Vuonna 2015 hyväksytyn tasa-arvolain mukaan 30 prosenttia heistä tulee olla naisia.
Kansalliskokous hajotettiin Malin armeijan tekemän vallankaappauksen yhteydessä elokuussa 2020. Maan väliaikaisena lainsäädäntöelimenä toimii joulukuussa 2020 aloittanut Kansallinen siirtymäkauden neuvosto.
Historia
Malin itsenäistyessä vuonna 1960 perustettu kansalliskokous oli itsenäisyyttä edeltäneen Sudanin tasavallan lainsäädäntökokouksen perillinen. 78-paikkaisen parlamentin ainoa puolue oli presidentti Modibo Keïtan Sudanin liitto. Vuonna 1964 uudelleen valittu kansalliskokous hajotti itsensä Keïtan julistaman ”aktiivisen vallankumouksen” aikana tammikuussa 1968.
Vuoden 1968 vallankaappauksen jälkeen kansalliskokous perustettiin uudelleen vuoden 1974 perustuslain mukaisesti. Ensimmäisissä vaaleissa vuonna 1979 valittiin 82 edustajaa, jotka kaikki kuuluivat presidentti Moussa Traorén Malin kansan demokrattiseen liittoon. Uudet vaalit pidettiin vuosina 1982, 1985 ja 1988.
Kansalliskokous hajotettiin Traorén kaataneessa vuoden 1991 vallankaappauksessa. Vuonna 1992 pidetyissä uuden perustuslain mukaisissa monipuoluevaaleissa eniten paikkoja sai Alliance pour la démocratie au Mali – Parti africain pour la solidarité et la justice (Adéma-PASJ). Se voitti myös vuoden 1997 vaalit, joita radikaali oppositio boikotoi. Vuoden 2002 vaaleissa Adéma-PASJ sai 53 paikkaa, Rassemblement pour le Mali (RPM) 46 ja radikaali Congrès national d’initiative démocratique 13. Lainsäädäntötyötä johtaneen koalition muodosti RPM.
Vuoden 2007 vaaleissa puolueet järjestäytyivät kahdeksi koalitioksi. Presidentti Amadou Toumani Touréa tuki Adéma-PASJ:n johtama Alliance pour la démocratie et le progrès (ADP) ja opposition muodosti Front pour la démocratie et le république. Adéma-PASJ sai 51 paikkaa ja ADP:hen kuulunut Union pour la république et la démocratie (URD) 34. Riippumattomien edustajien määrä nousi viiteentoista.
Vuonna 2020 valitun kansalliskokouksen suurin puolue on RPM, jolla on 51 edustajanpaikkaa. Vaaleissa yli kymmenen paikkaa saivat presidenttiä tukevat Adéma-PASJ ja Mouvement pour le Mali sekä Soumaïla Cissén johtama oppositiopuolue URD. Naisedustajien määrä nousi edellisten vaalien 14:sta 41:een. Kansalliskokouksen puheenjohtajaksi valittiin Moussa Timbiné.
Like I Do
Like I Do on ranskalaisen DJ-tuottaja David Guettan sekä alankomaalaisten DJ-tuottajien Martin Garrixin ja Brooksin musiikkikappale. Sen julkaisi What a Music Guettan seitsemännen, 7-studioalbumin toisena singlenä 22. helmikuuta 2018. Kappaleen ovat sanoittaneet Talay Riley, Sean Douglas, Nick Seeley, Robert Bergin, Guetta, Garrix, Brooks ja Giorgio Tuinfort, joista kolme viimeisintä myös tuottivat sen.
"Like I Do" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Alankomaissa, Itävallassa, Norjassa, Ruotsissa ja Suomessa sekä listan kolmenkymmenen parhaan joukkoon Irlannissa, Isossa-Britanniassa, Saksassa, Sveitsissä ja Tšekissä.
Arvidsjaurin rautatieasema
Arvidsjaurin rautatieasema on rautatieasema Arvidsjaurin kunnassa Ruotsissa. Liikennepaikka sijaitsee Inlandsbanan-rataan kuuluvan rataosan sekä -poikkiradan risteyskohdassa.
Liikennepaikka on avattu liikenteelle 1928, kun poikkirata Jörnistä Arvidsjauriin valmistui. Inlandsbanan Östersundista Arvidsjauriin valmistui 1933, ja rakennustyön edetessä pohjoiseen tuli Arvidsjaurista risteysasema. Rataosuus Arvidsjaurin ja Jörnin välillä lakkautettiin kokonaan 1900-luvun loppuun mennessä.
Liikennepaikalla on rajoitetusti henkilö- ja tavaraliikennettä, joita molempia hoitaa Inlandsbanan AB. Henkilöliikenne on sesonkiluonteista ja rajoittuu pääasiassa kesäkuukausiin. Tavaraliikenne rajoittuu muutamiin päivittäisiin puutavarajuniin ja on pääasiassa ohikulkevaa liikennettä. Arvidsjaurissa ei kuitenkaan ole ohitus- tai kolmioraidetta, jota pitkin tavarajunat voisivat sivuuttaa aseman pysähtymättä, joten tavarajunien veturit on ajettava junan toiseen päähän ratapihalla, ennen kuin matka pohjoiseen tai etelään voi jatkua.
Harumi Kōhara
Harumi Kōhara (s. 24. kesäkuuta 1965) on japanilainen entinen sulkapalloilija.
Kōhara pääsi MM-kisoissa 1989 kaksinpelissä kolmannelle kierrokselle saakka, mutta hävisi ensimmäisen ottelunsa nelin- ja sekanelinpelissä. Vuoden 1991 kisoissa hän putosi kaksinpelissä toisen ottelunsa jälkeen. Kōhara putosi Barcelonan olympialaisissa 1992 toisella kierroksessa sekä kaksinpelissä että nelinpelissä, jossa hänen parinsa oli Hisako Mizui.
Orges Shehi
pienoiskuva|Orges Shehi vuonna 2015. Orges Shehi (s. 20. syyskuuta 1977 Durrës) on albanialainen jalkapalloilija, pelipaikaltaan maalivahti. Hän aloitti kaudella 2010/11 pelaamisen KF Skënderbeu Korçëssa. Hänen aiempina seuroinaan olivat olleet KS Besa Kavajë, KF Partizani Tirana, KS Vllaznia Shkodër, KS Bylis Ballsh ja KS Teuta Durrës. Hän aloitti uransa kaudella 1994/95 Teuta Durrësissa.
Vuonna 2012 Shehi pääsi Albanian jalkapallomaajoukkueeseen. Hänen pituutensa on 1,82 metriä.
Antonina Lazareva
Antonina Nikolajevna Okorokova-Lazareva (s. 27. maaliskuuta 1941 Serpuhov) on Neuvostoliittoa edustanut entinen korkeushyppääjä ja olympiamitalisti. Hän edusti seuratasolla Spartak Moskovaa. Lazareva voitti hopeaa Méxicon olympialaisissa 1968 ja vuoden 1969 EM-kisoissa sekä pronssia sisäratojen EM-kilpailuissa vuosina 1968 ja 1969. Lazareva osallistui vielä Münchenin olympialaisiin 1972, mutta jäi sijalle 26.
Lazareva voitti maansa mestaruuden yhteensä viisi kertaa vuosina 1967–1973.
Jasey-Jay Anderson
Jasey-Jay Anderson (s. 13. huhtikuuta 1975 Montreal, Quebec) on kanadalainen lumilautailija. 178 senttimetriä pitkä ja 80 kilogrammaa painava Anderson edustaa Mont-Tremblantia ja kilpailee paripujotteluissa.
Anderson on osallistunut urallaan kuudesti talviolympialaisiin, vuosina 1998, 2002, 2006, 2010, 2014 ja 2018. Hän saavutti kultaa parisuurpujottelusta vuoden 2010 kisoista Vancouverista, joiden jälkeen hän lopetti uransa, mutta palasi kilpailuihin ennen seuraavia olympialaisia. MM-kilpailuihin Anderson on osallistunut kymmenen kertaa, saavuttaen neljä kultamitalia. Vuoden 2005 MM-kilpailuissa Whistlerissä Anderson voitti kultaa sekä parisuurpujottelussa että parierikoispujottelussa ollen ensimmäinen samoissa kisoissa tähän pystyvä lumilautailija. Vuonna 2009 Gangwonissa hänestä tuli ensimmäinen parisuurpujottelun kaksinkertainen maailmanmestari.
Tõnu Tõniste
Tõnu Tõniste (s. 26. huhtikuuta 1967 Tallinna) on virolainen entinen purjehtija ja olympiamitalisti. Tõniste saavutti ensimmäisen olympiamitalin Soulissa 1988 edustaessaan vielä Neuvostoliittoa. Hän saavutti tuolloin hopeaa 470-luokassa. Hän sai pronssia neljä vuotta myöhemmin Barcelonassa 1992 samassa luokassa. Hän oli mukana vielä kaksissa seuraavissa olympialaisissa Atlantassa 1996 ja Sydneyssä 2000, mutta jäi tuolloin sijoille 10. ja 22. Ammattilaisurheilu-uran jälkeen Tõniste on toiminut Viron olympiakomitean varapuheenjohtajana.
Jasey-Jay Anderson
Maailmancupissa Anderson on kilpaillut vuodesta 1996 alkaen. Hän on voittanut maailmancupin kokonaiskilpailun neljästi peräkkäin kausilla 2000–2001, 2001–2002, 2002–2003 ja 2003–2004. Osakilpailuvoittoja hänellä on 28 kappaletta.
Anne B. Ragde
thumb|Anne B. Ragde 2010. Anne B. Ragde (s. 3. joulukuuta 1957 Odda) on norjalainen kirjailija, joka on saanut maailmanmainetta trilogiansa ensimmäisen osan Berliininpoppelit ansiosta.
Ragden esikoisteos, lastenkirja ''Hallo! her er jo!'', ilmestyi 1986. Sittemmin hän on kirjoittanut useita lasten- ja nuortenkirjoja, muun muassa Sigrid Undsetin elämäkerran, josta hän sai Bragen palkinnon. Hänen ensimmäinen teoksensa aikuisille, En tiger for en engel, ilmestyi 1990. Sen jälkeen häneltä on ilmestynyt useita romaaneja, rikosromaaneja ja novellikokoelmia. Hänen romaaninsa Berlinerpoplene (suom. Berliininpoppelit, 2009) sai lämpimän vastaanoton niin lukijoilta kuin kriitikoiltakin. Sitä on myyty norjassa yli 250 000 kappaletta, ja se on käännetty yli 15 kielelle. Financial Timesissa se sai myönteisen vastaanoton, ja jatko-osat Eremittkrepsene (suom. Erakkoravut) ja Ligge i grønne enger (Vihreät niityt) olivat yhtä suuri menestys. Trilogiasta on tehty televisiosarja, jonka näki Norjan televisiossa yli miljoona katsojaa.
Ragde jatkoi trilogiaansa, ja se sai neljännen osan Perintötila vuonna 2017. Viides osa Elämänrakentajat ilmestyy vuonna 2018.
thumb|150px|Berliininpoppelit
Berliininpoppelit
Kertomuksen päähenkilöinä ovat Neshovin veljekset, joista vanhin Tor pitää sikatilaa ja asuu vanhempiensa kanssa. Keskimmäinen veli Margidon viettää poikamieselämää ja työskentelee hautausurakoitsijana. Nuorin pojista on sisustussuunnittelija Erlend, elämännautiskelija, jolla on miesystävä Kööpenhaminassa. Veljekset ja vanhimman veljen tytär tapaavat ensimmäisen kerran pitkään aikaan kokoontuessaan äitinsä kuolinvuoteelle. Teosta sävyttää musta anarkistinen huumori.
Olena Kryvonosova
Olena Kryvonosova (s. 24. kesäkuuta 1972 Rostovin alue, Venäjän SFNT) on ukrainalainen entinen lentopalloilija. Hän osallistui Atlantan olympialaisiin 1996, joissa Ukraina oli jaetulla yhdennellätoista eli viimeisellä sijalla ja Kryvonosova pelasi kaksi ottelua.
Chuck Noll
thumb|Noll vuonna 1954 Charles Henry ”Chuck” Noll (5. tammikuuta 1932 Cleveland, Ohio – 13. kesäkuuta 2014 ) oli yhdysvaltalainen amerikkalaisen jalkapallon pelaaja ja valmentaja. Hän toimi Pittsburgh Steelersin päävalmentajana vuosina 1969–1991 ja johti seuran neljään Super Bowl -voittoon.
Afšaridit
Afšaridi-dynastia oli nykyisen Iranin aluetta 1700-luvulla hallinnut dynastia. Afšaridien valtaannousu ajoittuu 1700-luvun alkuvuosikymmenille, jolloin Persiaa hallinneen safavididynastian valta oli rapistumassa paštujen saadessa jalansijaa Persiassa. Afšaridi-dynastian ensimmäinen hallitsija oli Nadir Šah. Tämä tarjosi palveluksiaan Safavidien šaahi Tahmasp II:lle tilanteen rauhoittamiseksi ja paštujen kukistamiseksi. Nadirin johtamien sotajoukkojen avulla paštut kukistettiin ja persialaisvalta laajeni. Kun Nadir Šah koki asemansa olleen tarpeeksi vahva, hän syrjäytti Tahmasp II:n ja julisti itsensä šaahiksi ja ensimmäiseksi afšaridihallitsijaksi.